เรื่องลงทุน... เริ่มเร็วดีกว่าเยอะเลย
โดย...มงคล ลุสัมฤทธิ์ ผู้เชี่ยวชาญด้านการวางแผนและบริหารจัดการเงินส่วนบุคคล stock2morrow
19 พ.ย. 2560

โดย...มงคล ลุสัมฤทธิ์ ผู้เชี่ยวชาญด้านการวางแผนและบริหารจัดการเงินส่วนบุคคล stock2morrow ยุคนี้เป็นยุคปลาใหญ่โดนปลาเร็วกินครับหนึ่งในสาเหตุที่คนไม่สามารถบรรลุเป้าหมายการเงินได้ คือ เริ่มต้นออมหรือลงทุนที่ช้าเกินไปไม่มีเวลามากพอที่จะใช้ประโยชน์จากพลังของอัตราดอกเบี้ย ทบต้นยกตัวอย่างเช่น A ลงทุนเดือนละ 10,000 หรือปีละ 120,000 บาทเป็นเวลาต่อเนื่องกัน 10 ปี รวมลงทุนไปทั้งสิ้น 1,200,000 บาทจากนั้นปล่อยเงินให้อยู่ในการลงทุนเดิมต่อไปอีก 10 ปีสมมติผลตอบแทนเฉลี่ยปีละ 8% ครบ 20 ปี A จะมีเงิน 4,053,287 บาทB เริ่มต้นลงทุนช้ากว่า A ไป 10 ปี แต่ B ลงทุนมากกว่า Aคือ B ลงทุน 240,000 บาท ต่อเนื่องกัน 10 ปีรวม B ลงทุนไปทั้งสิ้น 2,400,000 บาทสมมติผลตอบแทน 8% ต่อปีเท่ากันครบ 20 ปี B จะมีเงิน 3,754,917 บาทเห็นอะไรบางอย่างในตัวอย่างนี้ไหมครับB ลงทุนมากกว่า A เป็น 2 เท่า คือ 1,200,000 บาท แต่ B ยังคง ไม่สามารถมีเงิน ณ ปีที่ 20 ได้เท่ากับหรือมากกว่า Aการออมหรือการลงทุนระยะยาวจะช่วยให้เงินของคุณเติบโตได้มากกว่าการออมหรือลงทุนด้วยเงินจำนวนมากในเวลาที่สั้นกว่า และที่สำคัญหากคุณลงทุนในหุ้นไทยจากสถิติที่ผ่านมาบอกว่า ยิ่งคุณลงทุนนาน โอกาสที่คุณจะขาดทุนหรือความเสี่ยงก็ยิ่งน้อยลงอีกการเริ่มต้นลงทุนได้เร็วและอดทน รอคอยความสำเร็จได้ จะช่วยให้คุณเหนื่อยในการหาเงินน้อยลงเยอะเลยครับ เพราะคุณจะมีพลังวิเศษอย่างพลังของอัตราดอกเบี้ยทบต้นมาจะช่วยทำให้เงินของคุณโตอย่างที่คุณคาดไม่ถึง มีเงินน้อยก็เริ่มต้นน้อยได้ครับที่สำคัญ คุณควรมีระบบสร้างความมั่งคั่งอัตโนมัติมาช่วยคุณในการสร้างวินัยในการลงทุนให้กับคุณด้วยยกตัวอยางเช่น ระบบหักเงินจากบัญชีอัตโนมัติเพื่อซื้อกองทุนในจำนวนเงินเท่าๆ กันทุกเดือน (DCA) ซึ่งเกือบทุก บลจ.มีบริการแบบนี้ ให้คนที่ซื้อกองทุนของเขาครับและถ้าบอกว่าคุณไม่ค่อยมีเงินเหลือเก็บ ผมขอให้คุณยอมให้หักเงินคุณแค่เดือนละ 1,000 บาท คุณก็สามารถเป็นเจ้าของกองทุนชั้นนำของบ้านเราได้แล้วอ่านมาถึงตรงนี้แล้ว ใครที่ยังไม่เริ่มลงทุนก็เริ่มเถอะครับ อย่ามาผลัดอนาคตตัวของคุณเองเลยครับ